Diagrama

Descripción generada automáticamente

**DECLARACIÓ DE CONEIXEMENT DELS COMPROMISOS ADQUIRITS AMB LA SOL·LICITUD D’AJUT DEL TIQUET RURAL**

L’Associació per al Desenvolupament Rural Integral de la Zona Nord-Oriental de Catalunya (ADRINOC) comunica als sol·licitants de l’ajut econòmic Tiquet Rural, que en puguin resultar beneficiaris, que segons l’Ordre ARP/221/2024, de 31 d’octubre, els requisits a complir i compromisos adquirits en el moment de la resolució de l’ajut són els que es defineixen a l’ordre, entre altres:

1. Iniciar l'execució del pla empresarial a partir de la data de sol·licitud, i com a màxim en el termini de 2 mesos següents a la data de notificació de la resolució de l'ajut.
2. Mantenir l'activitat empresarial durant un mínim de 5 anys a comptar des del pagament de l'ajut.
3. Comprometre's a dur la comptabilitat del negoci subvencionat d'acord amb la normativa comptable vigent.
4. La persona beneficiària haurà d’estar donada d’alta en la Seguretat Social i l’activitat prevista al pla empresarial haurà de ser la seva activitat principal.
5. Executar el pla d’empresa presentat en base al qual s’ha sol·licitat l’ajut, l’incompliment del qual té les conseqüències següents:

- Incompliment fins al tercer any posterior a la certificació de l'ajut, revocació del 100% de l'ajut concedit.

- Incompliment el quart o el cinquè any posterior a la certificació de l'ajut, revocació del 50% de l'ajut

concedit.

1. Un cop efectuada la concessió de l’ajut no s’admetran modificacions que n’afectin la viabilitat mínima. La persona beneficiària que vulgui dur a terme modificacions en el pla d’empresa ho ha de comunicar al GAL sempre abans de realitzar els canvis. En el cas de canvi de persona beneficiària i de canvi de localització de l'empresa, ho ha de sol·licitar com a màxim dos mesos abans de la finalització del termini d'execució que estableix la resolució.
2. No haver sol·licitat l’alta a la Tresoreria de la Seguretat Social ni a l'Agència Tributària per al grup d’activitats corresponent abans de la presentació de la sol·licitud.
3. Els ingressos de les persones físiques, de les persones jurídiques i de les cooperatives no podran procedir, en més d'un 50%, d'un únic client.
4. En el cas de persones físiques, estar empadronada en un municipi de l'àmbit territorial Leader de Catalunya. Les persones jurídiques han de tenir la seu social en l'àmbit territorial Leader de Catalunya. En el cas que la persona sol·licitant no estigui empadronada, o no tingui la seu social en el cas de persones jurídiques, en el mateix municipi on es troba l'activitat, o bé en l'àmbit territorial Leader de Catalunya, ho haurà d'estar en el termini de 2 mesos a partir de la data de notificació de la resolució de concessió de l'ajut.
5. No incórrer en cap causa que impedeixi obtenir la condició de persona beneficiària de les establertes en l'article 13, apartats 2 i 3, de la Llei 38/2003, ni en cap supòsit de l'article 99 del Decret legislatiu 3/2002. Pel que fa a la inhabilitació per rebre subvencions, si es produeix durant la vigència dels compromisos dels ajuts, es produeix la pèrdua del dret de percebre contraprestacions que encara no s'hagin fet efectives.
6. En el cas d'empreses, no haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
7. Per a subvencions d'import superior a 30.000 euros, quan els sol·licitants siguin únicament subjectes inclosos en l'àmbit d'aplicació de la Llei 3/2004, de 29 de desembre, per la qual s'estableixen mesures de lluita contra la morositat en les operacions comercials, no podran obtenir la condició de beneficiàries les empreses que incompleixin els terminis de pagament previstos en la Llei esmentada.
8. En el cas que l'ajut subvencioni activitats que impliquin contacte habitual amb menors, disposar de les certificacions legalment establertes, o haver-les sol·licitades abans de la resolució de concessió, per acreditar que el personal de l'empresa o entitat que sol·licita l'ajut no ha estat condemnat per sentència ferma per cap delicte contra la llibertat i indemnitat sexual, i que, en cas que canviï alguna persona adscrita al projecte o l'activitat subvencionats, es compromet a fer-ne la comprovació oportuna.
9. En el cas de persones jurídiques diferents de les cooperatives els seus socis han de complir a més els requisits següents:

Com a mínim els socis que assumeixen el 50% dels riscos i responsabilitats de l’empresa no han d'haver estat donats d'alta a la Tresoreria de la Seguretat Social i/o l'Agència Tributària per al mateix grup d’activitats.

Com a mínim els socis que assumeixen el 50% dels riscos i responsabilitats de l’empresa han de tenir com a activitat principal la definida al pla empresarial.

1. En el cas de cooperatives, els seus socis han de complir, a més, els requisits següents:

Com a mínim el 50% del seus socis no ha d'haver estat donat d'alta a la Tresoreria de la Seguretat Social i/o l'Agència Tributària per al grup d’activitats abans de la presentació de la sol·licitud.

Com a mínim el 50% del seus socis han de tenir com a activitat principal la definida al pla empresarial.

Tots els socis han de realitzar projectes adreçats a qualsevol activitat no agrària, excepte les establertes a l’annex 3.

1. Tots els socis hauran d’estar empadronats en un municipi de l’àmbit territorial Leader de Catalunya. En cas que algun dels socis no estigui empadronat en el mateix municipi on es troba l’activitat o bé en l’àmbit territorial Leader de Catalunya, ho haurà d'estar en el termini de 2 mesos a partir de la data de notificació de la resolució de concessió de l'ajut.
2. Les persones beneficiàries d'intervencions finançades amb FEADER informaran el públic sobre l'ajut obtingut pel FEADER durant la realització d'una operació i el període de manteniment de compromisos.

Aquest manteniment de compromisos s'acreditarà, anualment durant 5 anys, a sol·licitud del grup d'acció local amb la documentació següent:

1. Informe de vida laboral. En el cas de cooperatives, informe de vida laboral de tots els socis. En el cas de persones jurídiques, informe de vida laboral dels socis que representin com a mínim el 50% del risc i la responsabilitat.
2. Vigència de la Llicència obertura i activitats, si són necessàries per al desenvolupament de l’activitat, o bé disposició de la declaració responsable de l’activitat.
3. Comptes anuals i/o declaració de l’Impost sobre Societats. S'hauran d'acreditar uns ingressos iguals o superiors al salari mínim interprofessional, excepte la primera anualitat, que podrà acreditar un 50% d'aquests ingressos. En el cas de persones físiques, l’acreditació es farà mitjançant la presentació de la seva declaració de l’IRPF.
4. I tota aquella altra documentació que pugui ser necessària.

En el cas d'incompliment de qualsevol dels compromisos de l'apartat 5.1, s'iniciarà el procediment de revocació de l'ajut corresponent, i el seu reintegrament, si s'escau.

Nom i Cognoms i DNI:

Signatura electrònica: